Κουνουπίδι στον φούρνο με γιαούρτι
Τραγανό κουνουπίδι στον φούρνο με κρέμα γιαουρτιού, λιαστές ντομάτες και γραβιέρα. Συνοδεύουμε με μια πράσινη σαλάτα και απολαμβάνουμε!
1 μεγάλο κουνουπίδι, περίπου 1½ κιλό ή 2 μικρότερα, χωρίς τα πολύ χοντρά κοτσάνια, 1 φλιτζ. τσαγιού λιαστές ντομάτες (διατηρημένες σε βαζάκι μέσα σε λάδι – για να είναι πιο μαλακές), ψιλοκομμένες, 2 κουτ. σούπας φυλλαράκια μαϊντανού, ψιλοκομμένα, 200 γρ. γραβιέρα (κατά προτίμηση Κρήτης) ή μετσοβόνε (με διαφορετικά αλλά εξίσου ενδιαφέροντα το καθένα αποτελέσματα), τριμμένα, αλάτι, φρεσκοτριμμένο πιπέρι, 2 κουτ. σούπας τριμμένη φρυγανιά, 1/2 κιλό γιαούρτι στραγγιστό, 2 αυγά, κατά προτίμηση βιολογικά, 2 κουτ. σούπας μουστάρδα απαλή, αλάτι, φρεσκοτριμμένο πιπέρι, 4 κουτ. σούπας ελαιόλαδο
Χωρίζουμε το κουνουπίδι στα μπουκετάκια του, τα οποία κόβουμε με κοφτερό μαχαίρι σε μικρότερα κομμάτια.Βράζουμε άφθονο αλατισμένο νερό σε μια κατσαρόλα και ζεματίζουμε το κουνουπίδι για περίπου 10 λεπτά, ή μέχρι να μαλακώσει κάπως, αλλά να παραμείνει τραγανό.Σουρώνουμε το κουνουπίδι και το αφήνουμε στην άκρη.Σε ένα μεγάλο μπολ χτυπάμε πολύ καλά με έναν αυγοδάρτη τα αυγά και προσθέτουμε το γιαούρτι, τη μουστάρδα, το ελαιόλαδο και αλατοπίπερο, μέχρι τα υλικά να αναμειχθούν και προκύψει μια ομοιογενής κρέμα.Για το κουνουπίδι στο φούρνο με κρέμα γιαουρτιού, προθερμαίνουμε το φούρνο στους 200° C.Απλώνουμε τα κομμάτια του κουνουπιδιού σε ένα λαδωμένο πυρέξ.Προσθέτουμε τις λιαστές ντομάτες, τον μαϊντανό και τη γραβιέρα και ανακατεύουμε ελαφρώς.Περιχύνουμε τα υλικά στο ταψί με την κρέμα του γιαουρτιού και πασπαλίζουμε με την τριμμένη φρυγανιά.Ψήνουμε για 15 λεπτά στο φούρνο ώσπου να ροδίσει η επιφάνεια του φαγητού.Σερβίρουμε ζεστό το κουνουπίδι στο φούρνο με κρέμα γιαουρτιού.Συνοδεύουμε με πράσινη σαλάτα που ετοιμάζουμε με σαλατικά εποχής και βινεγκρέτ με μουστάρδα.
Γιαούρτι,Κουνουπίδι,Τυρί